CELEX: 31991R2286
Language: sl
Date: 1991-07-29 00:00:00
Title: Uredba Komisije (EGS) št. 2286/91 z dne 29. julija 1991 o tretji spremembi Uredbe (EGS) št. 2159/89 o določitvi podrobnih pravil za izvajanje posebnih ukrepov za oreške in rožiče, kakor predvideva naslov IIa Uredbe Sveta (EGS) št. 1035/72

Avis juridique important

|

31991R2286

Official Journal L 209 , 31/07/1991 P. 0005 - 0007 Finnish special edition: Chapter 3 Volume 38 P. 0092  Swedish special edition: Chapter 3 Volume 38 P. 0092 

Uredba Komisije (EGS) št. 2286/91z dne 29. julija 1991o tretji spremembi Uredbe (EGS) št. 2159/89 o določitvi podrobnih pravil za izvajanje posebnih ukrepov za oreške in rožiče, kakor predvideva naslov IIa Uredbe Sveta (EGS) št. 1035/72KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti,ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1623/91 [2], in zlasti člena 14g,ob upoštevanju Uredbe Sveta (EGS) št. 2145/91 z dne 15. julija 1991 o spremembi Uredbe (EGS) št. 790/89 v zvezi z najvišjim zneskom pomoči za izboljšanje kakovosti in trženja v sektorju oreškov in rožičev [3], in zlasti člena 2,ker je Uredba (EGS) št. 790/89 z dne 20 marca 1989 o določitvi dodatne pavšalne pomoči za ustanovitev organizacij proizvajalcev in najvišjega zneska pomoči za izboljšanje kakovosti in trženja v sektorju oreškov in rožičev [4], kakor je bila spremenjena z Uredbo (EGS) št. 2145/91, za določitev prispevkov države članice določila najvišje zneske na hektar za (a) krčenje, ki mu sledi ponovna zasaditev ali sprememba sorte s cepljenjem in (b) druge ukrepe; ker je treba v zvezi s tem razlikovanjem sprejeti pravila uporabe;ker je treba opredeliti, da je za prejem večjega najvišjega zneska, temeljitejše ukrepe za izboljšanje kakovosti treba razširiti na vsa drevesa na območju, zajetem v načrtu;ker je treba opozoriti, da lahko financiranje krčenja iz sredstev Skupnosti, ki mu sledi ponovna zasaditev druge sorte v skladu z Uredbo (EGS) št. 790/89, zajema samo tolikšen del nasada, ki ga je mogoče na ta način izboljšati brez obremenitve kapitala za proizvodnjo organizacije proizvajalcev;ker morajo za presojo primernosti načrtov in pravilnega upravljanja sistema vsi predloženi programi vsebovati vse informacije o ukrepih, ki jih je treba izvajati, natančna zadevna območja in časovni razpored za načrt;ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,SPREJELA NASLEDNJO UREDBO:Člen 1Uredba Komisije (EGS) št. 2159/89 [5] se spremeni:1. Vstavi se naslednji člen 7a:"Člen 7a1. Najvišji znesek 475 ECU na hektar, ki je določen v točki 1 člena 2 Uredbe (EGS) št. 790/89, se plačuje pet let v zvezi z območji, na katerih se po načrtu za izboljšanje kakovosti in trženja izvede krčenje vseh dreves za proizvodnjo oreškov in rožičev in kjer se zasadijo nova drevesa ali se izvede sprememba sorte s cepljenjem.2. Za preostala leta načrta se za ta območja plačuje najvišji znesek 200 ECU na hektar, ki je določen v zadnji alinei točke 1 zgoraj navedenega člena 2, razen za tista območja, ki so že zajeta v pomoči, ki je predvidena v navedenem odstavku."2. Člen 8(1) se nadomesti z:"1. Organizacije proizvajalcev predložijo osnutke načrtov v odobritev pristojnemu organu, ki ga imenuje država članica, v obliki iz Priloge III skupaj z vsemi dokazili.Osnutek načrta mora vsebovati podrobnosti o:- območjih nasada za krčenje in ponovno zasaditev ali spremembo sorte s cepljenjem v prvih treh letih načrta in v treh naslednjih letih; ta območja se opredelijo z izpisom iz zemljiške knjige ali s številko parcele,- časovni razpored, ki podrobno opredeli izvajanje raznih ukrepov iz člena 7 za vsako leto načrta, z navedbo zadevnih parcel.Načrt se ne sme začeti izvajati, dokler ga ne odobri pristojni državni organ."3. Priloga III se nadomesti s Prilogo k tej uredbi.Člen 2Ta uredba začne veljati tretji dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 29. julija 1991Za KomisijoRay Mac SharryČlan KomisijePRILOGA"PRILOGA IIIOPIS NAČRTA ZA IZBOLJŠANJE KAKOVOSTI IN TRŽENJAČLEN 8(1)A. Razmejitev geografskega območjaB. Opis prvotnega stanja1. Proizvodnja- število gospodarstev, proizvodna površina, povprečen donos na hektar, obseg proizvodnje in njen odstotek državne proizvodnje (treba je navesti ločene številke za vsako vrsto in sorto lupinastega sadja in rožičev),- stanje nasadov (starost, gostota, rezanje, podlage, druga sadna drevesa),- tehnična infrastruktura virov.2. Tehnična podpora3. TrženjeKratek opis obstoječih objektov, opreme in zmogljivosti.C. Proizvodni potencial: cilji in izgledi za prodajoD. Cilji načrta glede na prvotno stanje in tržne zahteve:1. Proizvodnja- krčenje in ponovna zasaditev (nove sorte ali nadomestitev z drugim sadnim drevjem in/ali rožičevci),- sprememba sorte (izbira sort in podlag),- sistemi vzgoje in rezanja, popravljanje gostote nasadov,- opraševanje (opraševalna drevesa, čebele),- priprava prsti, gnojenje in izboljšave (analiza prsti, izboljšanje hranilnosti, vzdrževanje rodnosti),- genetske izboljšave (vzgoja novih križancev),- prilagajanje novih sort (poskusni nasadi za preučevanje rasti in donosa),- pridobivanje certificiranega materiala (drevesnice in nasadi za pridobivanje cepičev za proizvodnjo in vegetativno razmnoževanje),- zatiranje škodljivcev.Načrt mora jasno nakazati, na katerih parcelah se bo izvajala posamična dejavnost.2. Tehnična podpora (potrebe po osebju za proizvodnjo, usposabljanje, prodajo in upravljanje).3. Trženje (nabava potrebne opreme za pripravo trga, pakiranje, skladiščenje, računalniško obdelavo in upravljanje zalog).E. Potrebna naložba1. Predračun stroškov, razčlenjenih po vrstah ukrepov in letih, za prikaz posameznih stroškov vsakega ukrepa in njegovih sestavnih delov.2. Skupni strošek načrta, z razčlembo po ukrepih, za celotno obdobje.F.Časovni razporedLetna razporeditev različnih ukrepov po posamičnih delih območja."[1] UL L 118, 20.5.1972, str. 1.[2] UL L 150, 15.6.1991, str. 8.[3] UL L 200, 23.7.1991, str. 1.[4] UL L 85, 30.3.1989, str. 6.[5] UL L 207, 19.7.1989, str. 19.